Ulica lipa
<s>„Ulica lipa“ je srpska TV serija snimana u produkciji Radio-televizije Srbije.</s><s>Prikazivala se od 2007. do 2015. godine.</s><s>Serija sadrži 29 epizoda u tri sezone.</s><s>Prva sezona sadrži 13, druga 6 i treća 10 epizoda.</s><s>Planirano je da druga sezona sadrži takođe 13 epizoda, ali je zbog finansijskih problema snimanje odloženo, a zatim snimljeno 6 epizoda.</s><s>U novembru 2014. je počelo snimanje treće sezone od deset epizoda koja je prikazana u proleće 2015.</s><s>Reditelj serije je Miroslav Lekić, a scenario je napisala Mirjana Lazić.</s><s>Mnogi poznati srpski glumci su učestvovali u snimanju ove serije.</s>

<s>U dužoj pauzi između dva ciklusa je došlo i do izmena u glumačkoj postavci.</s><s>Ana Franić, koja se u međuvremenu udala i preselila u Split, je zatrudnela i u zadnjem trenutku bila sprečena da igra u trećem ciklusu serije.</s><s>Nju će u ulozi Natalije zameniti Nada Šargin.</s><s>Josif Tatić, koji je u prva dva ciklusa igrao Tihomira je u pauzi između dva ciklusa preminuo i niko ga neće zameniti u toj ulozi.</s>

<s>Radnja</s>

<s>Serija počinje doseljavanjem trudnice Nate u zgradu u „Ulici lipa“.</s><s>Sve komšije se zainteresuju, a posebno Nedeljko, prvi komšija.</s><s>Priča prati živote raznih stanara u zgradi.</s><s>Nata i Nedeljko se zaljubljuju i završavaju zajedno tako što on nastavi da živi sa njom i njenim novorođenim sinom.</s><s>Tihomir i Iboljka su stariji par u prizemlju zgrade koji proživljavaju svoje penzionerske dane interesujući se za sve komšije.</s><s>U toj zgradi živi i njihova ćerka Lidija, njen muž Gagi i njihov sin Luka.</s><s>Lidija i Gagi prolaze kroz težak period kad ona sazna da je vara.</s><s>Međutim, na kraju se pomire.</s><s>Ostali stanari su Saška, psiholog i samohrana majka Darka, Lukinog druga, koje svaki dan posećuje Saškina majka Duda, energična, živahna i pomalo neobična za svoje godine.</s><s>Takođe, tu su Žile i Nensi (vlasnica frizerskog salona „Nensi“), par sa dve ćerke, koji prolaze kroz svoje probleme.</s><s>Serija obrađuje mnoge teme iz svakodnevnog života kao što su ljubav, prevara, ljubomora...</s>

<s>Uloge</s>

<s>Reference</s>

<s>Spoljašnje veze 
 
 Svadbom u nastavak „Ulice lipa“ („Večernje novosti“, 24. januar 2015)</s>

<s>Srpske TV-serije</s>

